11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 443 της 24/30 Ιουν. 1976 (ΦΕΚ Α΄ 166) Περί ιδρύσεως τακτικών εδρών και συστάσεως θέσεων βοηθητικού διδακτικού προσωπικού παρά τω Ινστιτούτω Ξένων Γλωσσών και Φιλολογιών της Φιλοσοφικής Σχολής του Πανεπιστημίου Θεσσαλονίκης.  Άρθρ.1.-Ιδρύονται παρά τω Ινστιτούτω Ξένων Γλωσσών και Φιλολογιών της Φιλοσοφικής Σχολής του Πανεπιστημίου Θεσσαλονίκης αι κάτωθι τακτικαί έδραι: α)Αγγλικής Γλώσσης, έχουσα ως περιεχόμενον την διδασκαλίαν της Αγγλικής Γλώσσης.  β)Αγγλικής Λογοτεχνίας, έχουσα ως περιεχόμενον την διδασκαλίαν της Αγγλικής Λογοτεχνίας. γ)Γαλλικής Γλώσσης, έχουσα ως περιεχόμενον την διδασκαλίαν της Γαλλικής Γλώσσης. δ)Γαλλικής Λογοτεχνίας, έχουσα ως περιεχόμενον την διδασκαλίαν της Γαλλικής Λογοτεχνίας. ε)Γερμανικής Γλώσσης και Λογοτεχνίας, έχουσα ως περιεχόμενον την διδασκαλίαν της Γερμανικής Γλώσσης και Λογοτεχνίας. ζ)Ιταλικής Γλώσσης και Λογοτεχνίας, έχουσα ως περιεχόμενον την διδασκαλίαν της Ιταλικής Γλώσσης και Λογοτεχνίας. Άρθρ.2.-Παρά ταις δια του άρθρ. 1 του παρόντος ιδρυομέναις έδραις συνιστώνται αι κάτωθι θέσεις βοηθητικού διδακτικού προσωπικού: Ανά μία θέσις Επιμελητού και ανά 3 θέσεις Βοηθών παρά ταις τακτικαίς έδραις: α)Αγγλικής Γλώσσης, β)Αγγλικής Λογοτεχνίας, γ)Γαλλικής Γλώσσης και δ)Γαλλικής Λογοτεχνίας. Ανά 2 θέσεις Βοηθών παρά ταις τακτικαίς έδραις: α)Γερμανικής Γλώσσης και Λογοτεχνίας και β)Ιταλικής Γλώσσης και Λογοτεχνίας. Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 